Vazirlar Mahkamasining “Fuqarolarning jamgʻarib boriladigan pensiya taʼminoti toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2004-yil 21-dekabrdagi 595-son qaroriga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Xususiy mulk, kichik biznes va xususiy tadbirkorlikni ishonchli himoya qilishni taʼminlash, ularni jadal rivojlantirish yoʻlidagi toʻsiqlarni bartaraf etish chora-tadbirlari toʻgʻrisida” 2015-yil 15-maydagi PF-4725-son Farmoni)
(decree, 2015-08-29)

Oʻzbekiston Respublikasi Prezidentining “Xususiy mulk, kichik biznes va xususiy tadbirkorlikni ishonchli himoya qilishni taʼminlash, ularni jadal rivojlantirish yoʻlidagi toʻsiqlarni bartaraf etish chora-tadbirlari toʻgʻrisida” 2015-yil 15-maydagi PF-4725-son Farmonini bajarish yuzasidan Vazirlar Mahkamasi qaror qiladi: 1. Vazirlar Mahkamasining “Fuqarolarning jamgʻarib boriladigan pensiya taʼminoti toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2004-yil 21-dekabrdagi 595-son qaroriga (Oʻzbekiston Respublikasi QT, 2004-y., 12-son, 110-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Xalq banki tomonidan fuqarolarni jamgʻarib boriladigan pensiya tizimida shaxsan hisobga olishni yuritish tartibi toʻgʻrisidagi nizomda (1-ilova): a) 3-bandning uchinchi xatboshidagi “yagona maʼlumotlar elektron bazasi” soʻzlari “Xalq bankining jamgʻarib boriladigan pensiya tizimi yagona maʼlumotlar elektron bazasi” soʻzlari bilan almashtirilsin; b) 7, 8, 9 va 10-bandlar quyidagi tahrirda bayon qilinsin: “7. Ish beruvchilar, shuningdek mehnat faoliyatini mehnat shartnomasi asosida amalga oshirayotgan fuqarolar uchun jamgʻarib boriladigan pensiya tizimida qatnashish majburiy hisoblanadi, agar qonun hujjatlarida boshqacha hollar nazarda tutilmagan boʻlsa. Jamgʻarib boriladigan pensiya tizimida majburiy tartibda qatnashayotgan fuqarolarni jamgʻarib boriladigan pensiya tizimida hisobga olish ish beruvchi tomonidan ish beruvchi soliq roʻyxatiga olingan joydagi Xalq bankining filialida amalga oshiriladi. Hisobga olish uchun ish beruvchi xodimning pasportidagi maʼlumotlar asosida mazkur Nizomga 1-ilovaga muvofiq shakl boʻyicha xodimning soʻrovnomasini ixtiyoriy tarzda yozma shaklda yoki Interaktiv davlat xizmatlari yagona portalining shaxsiy “tadbirkorlik subyekti kabineti”da elektron shaklda toʻldiradi. Soʻrovnoma bosma harflar bilan toʻldiriladi yoki mashinkada yoziladi. Soʻrovnomada tuzatishlar kiritishga va bandlarning asossiz boʻsh qoldirilishiga yoʻl qoʻyilmaydi. Agar Oʻzbekiston Respublikasi fuqarosining pasportida fuqaroning identifikatsiya raqami (shaxsiy kodi) koʻrsatilmagan boʻlsa, u holda ish beruvchi yashash joyi boʻyicha ichki ishlar organlaridan fuqaroning identifikatsiya raqamini (shaxsiy kodini) soʻraydi va u aniqlangandan keyin soʻrovnomaning tegishli ustuniga yozuvni qayd etadi. Yozma ravishda toʻldirilgan soʻrovnomada koʻrsatilgan maʼlumotlarning toʻgʻriligi ish beruvchining rahbari imzosi bilan tasdiqlanadi. Agar xodim uzoq muddat boʻlmaganligi (kasallik, xizmat safari, taʼtil yoki boshqa sababga koʻra) munosabati bilan soʻrovnomadagi mavjud maʼlumotlarni shaxsan tasdiqlash imkoniyatiga ega boʻlmasa, ish beruvchi ushbu sabablarni soʻrovnomada koʻrsatadi va uni oʻz imzosi bilan tasdiqlaydi. Toʻldirilgan soʻrovnomalar ish beruvchi tomonidan ish beruvchi soliq roʻyxatiga olingan joydagi Xalq bankining filialiga yozma tarzda taqdim etiladi yoki Interaktiv davlat xizmatlari yagona portalidagi shaxsiy “tadbirkorlik subyekti kabineti” orqali jamgʻarib boriladigan pensiya tizimi yagona maʼlumotlar elektron bazasida hisobga qoʻyish elektron shaklda yuboriladi. Xalq bankining filiali: yozma tarzda rasmiylashtirilgan soʻrovnoma olingan kundan boshlab uch ish kuni mobaynida fuqaroni jamgʻarib boriladigan pensiya tizimida hisobga oladi, uning uchun shaxsiy jamgʻarib boriladigan pensiya hisobvaragʻi ochadi va jamgʻarib boriladigan pensiya daftarchasini rasmiylashtiradi; Interaktiv davlat xizmatlari yagona portalidagi shaxsiy “tadbirkorlik subyekti kabineti” orqali olingan elektron shaklda rasmiylashtirilgan soʻrovnomani olish bilan bir paytda fuqaroni jamgʻarib boriladigan pensiya tizimida hisobga oladi, uning uchun shaxsiy jamgʻarib boriladigan pensiya tizimida hisobvaragʻi ochadi, shuningdek bir kun muddatda — jamgʻarib boriladigan pensiya daftarchasini rasmiylashtiradi. Shaxsiy jamgʻarib boriladigan pensiya hisobvaragʻini ochish hamda jamgʻarib boriladigan pensiya daftarchasini rasmiylashtirish va yuritish tartibi Oʻzbekiston Respublikasi Vazirlar Mahkamasi tomonidan belgilanadi. 8. Agar ish beruvchi tomonidan yozma tarzda yuborilgan soʻrovnomada hisobga qoʻyilishi kerak boʻlgan shaxsni ishonchli identifikatsiyalash imkonini bermaydigan tushirib qoldirishlar, xatolar yoki tuzatishlar aniqlangan, yoxud yagona maʼlumotlar elektron bazasida ana shunday soʻrovnoma maʼlumotlariga ega boʻlgan shaxs aniqlangan hollarda, Xalq banki filiali soʻrovnoma taqdim kundan boshlab uch ish kuni mobaynida uni aniqlangan xatolarni koʻrsatgan hamda ularni aniqlashtirish va tuzatish uchun ish beruvchiga qaytaradi. Agar ish beruvchi tomonidan Interaktiv davlat xizmatlari yagona portalidagi shaxsiy “tadbirkorlik subyekti kabineti” orqali elektron shaklda taqdim etilgan soʻrovnomada shaxsiy maʼlumotlarni identifikatsiyalash imkoni boʻlmasa, xatolar, noaniqliklar boʻlsa yoxud yagona maʼlumotlar elektron bazasida ana shunday soʻrovnoma maʼlumotlariga ega boʻlgan shaxs aniqlangan hollarda, Xalq banki filiali Interaktiv davlat xizmatlari yagona portali orqali soʻrovnoma taqdim kundan boshlab bir ish kuni mobaynida uni aniqlangan xatolarni koʻrsatgan hamda ularni aniqlashtirish va tuzatish uchun ish beruvchiga qaytaradi. Ish beruvchi soʻrovnomada koʻrsatilgan maʼlumotlarning uch ish kuni mobaynida aniqlashtirilishini va tuzatilishini taʼminlaydi va uni Xalq banki filialiga qaytaradi. 9. Fuqaroni jamgʻarib boriladigan pensiya tizimida hisobga qoʻyishda Xalq banki filiali uch ish kuni mobaynida ish beruvchiga mazkur Nizomga 2-ilovaga muvofiq shakl boʻyicha uning xodimlari jamgʻarib boriladigan pensiya tizimida hisobga qoʻyilganligi toʻgʻrisidagi xabarnomani yozma yoki elektron shaklda, hisobga olingan har bir xodimga jamgʻarib boriladigan pensiya daftarchalari ochish toʻgʻrisida xabarnoma yuboradi. 10. Ish beruvchi tegishli xabarnoma kelgan kundan boshlab besh ish kuni mobaynida Xalq banki filialidan jamgʻarib boriladigan pensiya daftarchalarini, ilova qilinadigan vedomostni oladi va ular olingan kundan boshlab uch ish kuni mobaynida xodimlarga beradi. Xodim jamgʻarib boriladigan pensiya daftarchasini olganligi toʻgʻrisida ilova qilinadigan vedomostga imzo chekadi. Ilova qilinadigan vedomost toʻldirilgandan keyin besh kun muddatda Xalq banki filialiga qaytariladi. Agar ish beruvchi xodim uzoq vaqt boʻlmaganligi munosabati bilan jamgʻarib boriladigan pensiya daftarchasini unga berish imkoniyatiga ega boʻlmasa, ish beruvchi jamgʻarib boriladigan pensiya daftarchasidagi yozuvlarni tekshiradi, ilova qilinadigan vedomostda boʻlmagan xodim uchun imzo qoʻyadi va jamgʻarib boriladigan pensiya daftarchasini boʻlmagan xodimga topshirish yuzasidan zarur chora-tadbirlar koʻradi”; v) 11-bandning ikkinchi xatboshi quyidagi tahrirda bayon qilinsin: “Jamgʻarib boriladigan pensiya tizimida shaxsiy hisobda turmagan (shaxsiy jamgʻarib boriladigan pensiya hisob raqamiga va jamgʻarib boriladigan pensiya daftarchasiga ega boʻlmagan) xodimni ishga qabul qilishda, ish beruvchi ushbu Nizomning 7-bandiga muvofiq ish boshlangan kundan boshlab besh kun muddatda Xalq banki filialiga jamgʻarib boriladigan pensiya tizimida hisobga qoʻyish uchun ishga qabul qilingan xodimning shaxsiy maʼlumotlari koʻrsatilgan soʻrovnomani yuborishi (taqdim etishi) shart”; g) 16 va 17-bandlar quyidagi tahrirda bayon qilinsin: “16. Har bir ish beruvchi hisobot oyidan keyingi oyining 15-kunigacha har oyda mazkur Nizomga 3-ilovaga muvofiq shakl boʻyicha shaxsiy jamgʻarib boriladigan pensiya tizimida ishtirok etayotgan xodimlar reyestrini jamgʻarib boriladigan pensiya tizimi yagona maʼlumotlar elektron bazasi formatida elektron hujjat sifatida shakllantirishi ish beruvchi soliq roʻyxatiga olingan joydagi Xalq banki filialiga elektron manbalarda taqdim etishi yoki uni Interaktiv davlat xizmatlari yagona portalidagi shaxsiy “tadbirkorlik subyekti kabineti” yoxud Internet tarmogʻining reyestrni yuborish imkonini beruvchi boshqa saytlari orqali bevosita jamgʻarib boriladigan pensiya tizimi yagona maʼlumotlar elektron bazasiga yuborishi shart. Koʻrsatib oʻtilgan elektron hujjat tushgan pul mablagʻlarini fuqarolarning Xalq bankidagi shaxsiy jamgʻarib boriladigan pensiya tizimiga oʻtkazish uchun asos hisoblanadi. Ish beruvchi tomonidan tuzilgan reyestrning qogʻoz manbasidagi asl nusxasini rahbar va bosh buxgalter imzolaydi va ish beruvchida saqlanadi. 17. Reyestrni jamgʻarib boriladigan pensiya tizimi yagona maʼlumotlar elektron bazasiga kiritish jarayonida xatolar va tafovutlar aniqlangan taqdirda ushbu reyestr qabul qilinmaydi va avtomatik rejimda xatolarni tuzatishi yoki tafovutlarni bartaraf etish uchun ish beruvchiga qaytariladi. Ish beruvchi qaytarilgan reyestrdagi xatolarni tuzatadi yoki tafovutlarni bartaraf etadi hamda uch kun muddatda ish beruvchi soliq roʻyxatiga olingan joydagi Xalq banki filialiga elektron manbalarda takroran taqdim etadi yoki Interaktiv davlat xizmatlari yagona portalidagi shaxsiy “tadbirkorlik subyekti kabineti” yoxud Internet tarmogʻining reyestrni yuborish imkonini beruvchi boshqa saytlari orqali yuboradi. Agar hisobot oyidan keyingi oyning 25-kunigacha ish beruvchi reyestrga tuzatish kiritish choralarini koʻrmasa, Xalq banki filiali bu haqda davlat soliq xizmatining tegishli hududiy organini chora koʻrish uchun xabardor qiladi”; d) 22-band quyidagi tahrirda bayon qilinsin: “22. Shaxsiy hisobga olish hujjatlari rahbarning imzosi va muhr (mavjud boʻlsa) bilan tasdiqlangan yozma shaklda taqdim etiladi yoki Interaktiv davlat xizmatlari yagona portalidagi shaxsiy “tadbirkorlik subyekti kabineti” orqali elektron shaklda yuboriladi. Elektron shaklda yuborilgan hujjatlar elektron raqamli imzo mavjud boʻlgan taqdirda yuridik kuchga ega boʻladi”; e) 23-bandning ikkinchi xatboshidagi “hisobga olishning elektron bazasida” soʻzlari “jamgʻarib boriladigan pensiya tizimi yagona maʼlumotlar elektron bazasida” soʻzlari bilan almashtirilsin; j) 24-band quyidagi tahrirda bayon qilinsin: “24. Xalq banki ish beruvchi tomonidan reyestr taqdim etilgandan keyin elektron toʻlov hujjatida koʻrsatilgan summalarni va reyestrda koʻrsatilgan badallarning yakuniy summasini solishtiradi hamda jamgʻarib boriladigan pensiya tizimi yagona maʼlumotlar elektron bazasi orqali fuqarolarning jamgʻarib boriladigan pensiya tizimiga oʻtkazadi. Jamgʻarib boriladigan pensiya tizimida ixtiyoriy ravishda ishtirok etayotgan fuqarolardan tushgan shaxsiy hisobga olish maʼlumotlari tegishli murojaat Xalq banki filialiga tushgan kunda tekshiriladi va jamgʻarib boriladigan pensiya tizimiga oʻtkaziladi”; z) 28-band quyidagi tahrirda bayon qilinsin: “28. Ish beruvchi quyidagilarga majburdir: mazkur Nizomga muvofiq jamgʻarib boriladigan pensiya tizimida qatnashayotgan shaxslar toʻgʻrisidagi maʼlumotlarni belgilangan muddatda Xalq bankiga taqdim etish; Xalq banki filialidan tegishli xabarnoma tushgan kundan boshlab besh ish kuni mobaynida xodimlarning rasmiylashtirilgan jamgʻarib boriladigan pensiya daftarchalarini olish va ularning qonun hujjatlarida belgilangan tartibda berilishini taʼminlash; hisoblangan badallarni shaxsiy jamgʻarib boriladigan pensiya tizimiga oʻz vaqtida va toʻgʻri oʻtkazish; xodimning shaxsiy jamgʻarib boriladigan pensiya hisobvaragʻiga oʻtkazilgan badallar summasi toʻgʻrisida Xalq bankiga taqdim etilgan maʼlumotlar nusxalarini xodimning talabiga koʻra bepul berish; xodimga berilgan jamgʻarib boriladigan pensiya daftarchasi rekvizitlarining xodimning shaxsini tasdiqlaydigan hujjat rekvizitlariga muvofiqligini nazorat qilish”. 2. Xalq bankida fuqarolarning shaxsiy jamgʻarib boriladigan pensiya hisobvaraqlarini ochish va yuritish hamda ularga majburiy va ixtiyoriy badallarni kiritish tartibi toʻgʻrisidagi nizomda (2-ilova): a) 11-band quyidagi tahrirda bayon qilinsin: “11. Xalq banki filiali soʻrovnomani toʻldirishning toʻliqligini tekshiradi va unda koʻrsatilgan maʼlumotlarni Xalq bankining jamgʻarib boriladigan pensiya tizimi yagona elektron maʼlumotlar bazasiga kiritadi: yozma tarzda rasmiylashtirilgan soʻrovnomani olishda uch ish kuni mobaynida; Interaktiv davlat xizmatlari yagona portalidagi shaxsiy “tadbirkorlik subyekti kabineti” orqali elektron shaklda rasmiylashtirilgan soʻrovnomani olish bilan bir vaqtda”; b) 16-bandning yettinchi xatboshi quyidagi tahrirda bayon qilinsin: “Xalq bankining jamgʻarib boriladigan pensiya tizimi yagona elektron maʼlumotlar bazasidagi maʼlumotlarni berish va ayirboshlash”; v) 18, 19 va 20-bandlar quyidagi tahrirda bayon qilinsin: “18. Xalq bankining jamgʻarib boriladigan pensiya tizimi yagona elektron bazasiga avtomatik rejimda reyestr kelib tushgandan keyin reyestrning yakuniy qatorida koʻrsatilgan badallarning yakuniy summasini elektron toʻlov hujjatida koʻrsatilgan badallar summasi bilan solishtiriladi, shuningdek reyestrning har bir qatori va har bir ustuni boʻyicha yakunlarning toʻgʻriligi tekshiriladi. 19. Reyestr va elektron toʻlov hujjatining yakuniy qatorida koʻrsatilgan badallar summasi, shuningdek reyestrning har bir qatori va har bir ustuni boʻyicha yakunlar tafovuti boʻlmaganda, reyestrning maʼlumotlari Xalq bankining jamgʻarib boriladigan pensiya tizimi yagona elektron maʼlumotlar bazasiga kiritiladi. 20. Reyestrda koʻrsatilgan qatorlar va ustunlar badallari, yakunlari mos kelmagan taqdirda ushbu reyestr qabul qilinmaydi va aniqlik kiritish uchun badal kirituvchiga avtomatik rejimda qaytariladi”; g) 21-bandning uchinchi xatboshidagi “yagona elektron maʼlumotlar bazasi” soʻzlari “Xalq bankining jamgʻarib boriladigan pensiya tizimi yagona elektron maʼlumotlar bazasi” soʻzlari bilan almashtirilsin; d) 22-bandning uchinchi xatboshidagi “jamgʻarib boriladigan pensiya tizimining yagona elektron maʼlumotlar bazasiga” soʻzlari “Xalq bankining jamgʻarib boriladigan pensiya tizimi yagona elektron maʼlumotlar bazasiga” soʻzlari bilan almashtirilsin; e) 25-band quyidagi tahrirda bayon qilinsin: “25. Jamgʻarib boriladigan pensiya toʻlovlarini oluvchilar kalendar yilning oxirgi kunidagi holati boʻyicha ularning shaxsiy jamgʻarib boriladigan pensiya hisobvaragʻidagi pensiya jamgʻarmasi toʻgʻrisida ularning manziliga mazkur Nizomga ilovaga muvofiq shakl boʻyicha xabarnoma yuborish yoʻli bilan Xalq bankining filiali tomonidan majburiy tartibda xabardor qilinadi. Xabarnoma jamgʻarib boriladigan pensiya toʻlovlarini oluvchiga muhrlangan konvertda pochta orqali yoki Internet tarmogʻi orqali elektron shaklda yuboriladi yoxud Xalq banki filialining xodimi tomonidan oluvchining imzosi qoʻydirilib shaxsan beriladi. Oluvchining ixtiyoriga koʻra jamgʻarib boriladigan pensiya toʻlovlari xabarnomasi shuningdek ushbu Nizomga ilovada keltirilgan maʼlumotlar mavjud boʻlgan SMS-xabarlar joʻnatish yoʻli bilan yuboriladi. Xabar berish hisobot davridan (kalendar yildan) keyingi yilning birinchi choragi mobaynida amalga oshiriladi”; j) 29-banddagi “jamgʻarib boriladigan pensiya tizimining yagona elektron maʼlumotlar bazasidagi” soʻzlari “Xalq bankining jamgʻarib boriladigan pensiya tizimi yagona elektron maʼlumotlar bazasidagi” soʻzlari bilan almashtirilsin; z) 30-bandning birinchi xatboshidagi “joylashgan joy boʻyicha” soʻzlari “soliq roʻyxati olingan joydagi” soʻzlari bilan almashtirilsin; i) 33-band quyidagi tahrirda bayon qilinsin: “33. Majburiy jamgʻarib boriladigan pensiya badallarining toʻgʻriligi, toʻliqligi va oʻz vaqtida toʻlanishi uchun javobgarlik majburiy jamgʻarib boriladigan pensiya badallarini toʻlovchi xoʻjalik yurituvchi subyektlar rahbarlari zimmasiga yuklanadi. Shaxsiy jamgʻarib boriladigan pensiya tizimiga majburiy jamgʻarib boriladigan badallar oʻz vaqtida oʻtkazilmaganligi uchun Oʻzbekiston Respublikasi Davlat budjeti daromadiga Oʻzbekiston Respublikasi Soliq kodeksida belgilangan tartibda penya undiriladi”. 3. Fuqarolarning shaxsiy jamgʻarib boriladigan pensiya hisobvaraqlaridan mablagʻlarni toʻlash tartibi toʻgʻrisidagi nizomda (3-ilova): a) 7-bandga quyidagi mazmundagi ikkinchi xatboshi qoʻshilsin: “Nogironligi boʻyicha yoki boquvchisini yoʻqotganlik uchun pensiya tayinlashda Jamgʻarib boriladigan pensiya toʻlovlari olish huquqi toʻgʻrisidagi guvohnomada toʻlovlarning boshlanish va tugash muddatlari koʻrsatiladi”; ikkinchi xatboshi uchinchi xatboshi deb hisoblansin; b) 8-band quyidagi tahrirda bayon qilinsin: “8. Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining tuman (shahar) boʻlimi jamgʻarib boriladigan pensiya toʻlovlarini oluvchilarga guvohnomani ularning arizasi asosida shaxsan beradi, guvohnoma oluvchilarning yashash joyi oʻzgarganda ham amal qiladi”; v) 2-ilova matni quyidagi tahrirda bayon qilinsin: 4. Jamgʻarib boriladigan pensiya daftarchasi toʻgʻrisidagi nizomning (4-ilova) 11-bandi quyidagi tahrirda bayon qilinsin: “11. Jamgʻarib boriladigan pensiya daftarchasi jamgʻarib boriladigan pensiya tizimida hisobga olingan har qaysi fuqaro uchun, fuqarolarni jamgʻarib boriladigan pensiya tizimida hisobga olish uchun zarur hujjatlar olingan va Xalq banki tomonidan fuqarolarni jamgʻarib boriladigan pensiya tizimida shaxsan hisobga olishni yuritish tartibi toʻgʻrisidagi nizomga muvofiq Xalq banki filiali tomonidan: yozma ravishda rasmiylashtirilgan hujjatlar olingandan keyin uch ish kuni mobaynida; Interaktiv davlat xizmatlari yagona portalidagi shaxsiy “tadbirkorlik subyekti kabineti” orqali elektron shaklda rasmiylashtirilgan hujjatlar olingan paytdan boshlab bir kun muddatda rasmiylashtiriladi”.